CELEX: 32019R1290
Language: sk
Date: 2019-07-31 00:00:00
Title: Vykonávacie nariadenie Komisie (EÚ) 2019/1290 z 31. júla 2019, ktorým sa mení vykonávacie nariadenie (EÚ) 2018/338, pokiaľ ide o minimálny obsah prípravku s obsahom 6-fytázy produkovanej mikroorganizmom Aspergillus niger (DSM 25770) ako kŕmnej doplnkovej látky pre kurčatá vo výkrme alebo chované na znášku (držiteľ povolenia BASF SE) (Text s významom pre EHP)

1.8.2019   
               
               
                  SK
               
               
                  Úradný vestník Európskej únie
               
               
                  L 203/6
               
            
         VYKONÁVACIE NARIADENIE KOMISIE (EÚ) 2019/1290
         z 31. júla 2019,
         ktorým sa mení vykonávacie nariadenie (EÚ) 2018/338, pokiaľ ide o minimálny obsah prípravku s obsahom 6-fytázy produkovanej mikroorganizmom Aspergillus niger (DSM 25770) ako kŕmnej doplnkovej látky pre kurčatá vo výkrme alebo chované na znášku (držiteľ povolenia BASF SE)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
         keďže:
         
                     (1)
                  
                  
                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
                  
               
                     (2)
                  
                  
                     Používanie prípravku s obsahom 6-fytázy produkovanej mikroorganizmom Aspergillus niger (DSM 25770) bolo vykonávacím nariadením Komisie (EÚ) 2018/338 povolené na desať rokov pre kurčatá vo výkrme alebo chované na znášku (2).
                  
               
                     (3)
                  
                  
                     Držiteľ povolenia odvtedy navrhol zmenu podmienok povolenia uvedeného prípravku znížením jeho minimálneho obsahu zo 750 FTU/kg na 125 FTU/kg krmiva. K žiadosti boli priložené relevantné podporné údaje. Komisia túto žiadosť postúpila Európskemu úradu pre bezpečnosť potravín (ďalej len „úrad“).
                  
               
                     (4)
                  
                  
                     Úrad dospel vo svojom stanovisku z 23. januára 2019 k záveru (3), že prípravok s obsahom 6-fytázy produkovanej mikroorganizmom Aspergillus niger (DSM 25770) má v rámci nových navrhovaných podmienok použitia potenciál byť účinný aj pri požadovanej minimálnej dávke 125 FTU/kg krmiva pre kurčatá vo výkrme a že tento záver možno rozšíriť aj na kurčatá chované na znášku/plemeno. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
                  
               
                     (5)
                  
                  
                     Z posúdenia prípravku s obsahom 6-fytázy produkovanej mikroorganizmom Aspergillus niger (DSM 25770) vyplýva, že podmienky povolenia stanovené v článku 5 nariadenia (ES) č. 1831/2003 boli splnené. Používanie uvedeného prípravku by sa preto malo povoliť podľa prílohy k tomuto nariadeniu.
                  
               
                     (6)
                  
                  
                     Vykonávacie nariadenie (EÚ) 2018/338 by sa preto malo zodpovedajúcim spôsobom zmeniť.
                  
               
                     (7)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            V prílohe k vykonávaciemu nariadeniu (EÚ) 2018/338 sa v stĺpci „Minimálny obsah“ pri kurčatách vo výkrme a kurčatách chovaných na znášku dávka „750 FTU“ nahrádza dávkou „125 FTU“.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 31. júla 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 268, 18.10.2003, s. 29.
         
            (2)  Vykonávacie nariadenie Komisie (EÚ) 2018/338 zo 7. marca 2018 o povolení prípravku s obsahom 6-fytázy produkovanej mikroorganizmom Aspergillus niger (DSM 25770) ako kŕmnej doplnkovej látky pre kurčatá vo výkrme, kurčatá chované na znášku, ošípané vo výkrme, prasnice, menej významné druhy ošípaných vo výkrme alebo na reprodukciu, morky vo výkrme, morky chované na plemeno, všetky ostatné druhy vtáctva (okrem nosníc) a odstavené prasiatka (držiteľ povolenia BASF SE) (Ú. v. EÚ L 65, 8.3.2018, s. 17).
         
            (3)  Vestník EFSA (EFSA Journal) (2019) 17(2):5607.